Docent
Docent (lat. docens, docentis, particip prezenta od doceo: učiti, poučavati), samostalni univerzitetski nastavnik; prvo u nizu nastavničkih univerzitetskih zvanja. Viša su zvanja vanredni profesor i redovni profesor. Uslov za izbor u zvanje docenta je naučni stupanj (doktorat). U mnogim zemljama, sa akademskim naslijeđem koje potiče iz zemalja njemačkog govornog područja, "docent" je akademsko imenovanje ispod profesorskog. Ova situacija je u: Bosni i Hercegovini, Bugarskoj, Hrvatskoj, Crnoj Gori, Češkoj Republici, Mađarskoj, Latviji, Poljskoj, Rusiji, Srbiji, Slovačkoj, i Sloveniji. Skraćeno se piše doc.